കീഴടങ്ങാന് തയാറല്ല, വേണമെങ്കില് താലിബാന് ഭാഗ്യം പരീക്ഷിക്കാം: ചര്ച്ച പരാജയപെട്ടതിനെ തുടര്ന്ന് പോരാടാനുറച്ച് പഞ്ച്ശീര് കാബൂള്: അഫ്ഗാനിസ്ഥാനില് താലിബാന് കീഴടങ്ങാത്ത പഞ്ച്ശീറിലെ വടക്കന് സഖ്യവും താലിബാന് ഭീകരരുമായി നടത്തിയ അനുരഞ്ജന ചര്ച്ച പരാജയപ്പെട്ടു. താലിബാന് നേതാവ് മുല്ല അമിര് ഖാന് മൊടാഖിയും പഞ്ച്ശീറിലെ ഗോത്ര നേതാക്കന്മാരും തമ്മിലായിരുന്നു ചര്ച്ച നടത്തിയത്. എന്നാല് ചര്ച്ച പരാജയമായിരുന്നുവെന്ന് താലിബാന് നേതാവ് മുല്ല അമിര് ഖാന് വ്യക്തമാക്കി. പഞ്ച്ശീറിലെ നേതാക്കളുമായി നിങ്ങള്ക്ക് സംസാരിക്കാമെന്നും യുദ്ധം ചെയ്യാന് ആഗ്രഹിക്കുന്നവരോട് മതിയാക്കാന് പറയണമെന്നും മുല്ല അമിര് ജനങ്ങള്ക്ക് അയച്ച സന്ദേശത്തില് ആവശ്യപ്പെട്ടു. പ്രശ്നം സമാധാനപരമായി അവസാനിപ്പിക്കാന് പഞ്ച്ശീറിലെ ചിലര് ആഗ്രഹിക്കുന്നില്ലെന്ന് താലിബാന്റെ മുതിര്ന്ന നേതാവ് വ്യക്തമാക്കി. ഇതേതുടര്ന്ന് പഞ്ച്ശീര് മലനിരകളുടെ ഇരുവശത്തുനിന്നും താലിബാന് ആക്രമണം ആരംഭിച്ചു. സാധാരണക്കാരനായി രാജകീയ പകിട്ടുകള് ഇല്ലാതെ ലണ്ടനിലെ തെരുവില് ദുബായ് കിരീടാവകാശി അതേസമയം, താലിബാന് ഭീകരര്ക്ക് മുന്നില് കീഴടങ്ങാന് തയാറല്ലെന്ന് നാഷണല് റസിസ്റ്റന്റ് ഫ്രണ്ട് നേതാവ് ഫഹിം ദഷ്ടി വ്യക്തമാക്കി. അവര്ക്ക് വേണമെങ്കില് ഭാഗ്യം പരീക്ഷിക്കാം. ദൈവസഹായത്താല് ഭാഗ്യം അവരുടെ കൂടെയല്ല. ഫഹിം ദഷ്ടി പറഞ്ഞു. താലിബാന് കീഴടങ്ങാന് കൂട്ടാക്കാത്ത അഫ്ഗാനിലെ ഏക പ്രവിശ്യയാണ് പഞ്ച്ശീര്. ഉസ്ബെക്കുകളുടേയും താജിക്കുകളുടേയും സഹായത്തോടെയാണ് താലിബാന് ഭീകരര്ക്കെതിരെ പഞ്ച്ശീറില് വടക്കന് സഖ്യം പോരാട്ടം നടത്തുന്നത്. ഭീകരര്ക്ക് എതിരായ പോരാട്ടം അവസാനിപ്പിക്കേണ്ടതില്ലെന്നാണ് പുറത്താക്കപ്പെട്ട മുന് വൈസ് പ്രസിഡന്റ് അമറുല്ല സാലിഹ്, അഹ്മദ് മസൂദ് എന്നിവരുടെ നേതൃത്തിലുള്ള സഖ്യത്തിന്റെ തീരുമാനം. Tags Afghanistan Taliban terrorists Taliban Attack in Afghanistan Panjshir Valley Taliban Attack In Panjshir ahmad massoud